《雨中偶成》
宋代·陈岘

雨声春不绝，绿涨与池平。
久摘花犹好，新锄草又生。
闭门惟我独，终日断人行。
对酒还忧病，裁诗强遣情。

作者简介：（1145—1212）宋温州平阳人，字寿南，号东斋。陈桷孙。孝宗淳熙十四年博学弘辞科赐进士出身。累官中书舍人兼直学士院。宁宗开禧初，韩侂胄将北伐，欲用亲信苏师旦为节度使，岘极力反对。未几，又论中贵人有以特旨超迁遥郡者，以是忤侂胄，为御史借事劾罢。后起知广州、泉州卒。有《东斋集》。